**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 48/14-1**

**Podgorica, 10.05.2016.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi NVO Mans br. 14/70852 od 13.10.2014. godine izjavljene radi poništaja rješenja Elektroprivrede Crne Gore AD Nikšić broj: 10-00-55713 od 23.09.2014. godine, na osnovu člana 38 Zakona o slobodnom pristupu informacijama (“Sl.list Crne Gore”, br0.44/12) i člana 238 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 16.07.2015. godine, donio:

**R J E Š E NJ E**

Žalba se usvaja.

Poništava se rješenje Elektroprivrede Crne Gore AD Nikšić broj: 10-00-55713 od 23.09.2014. godine.

Odobrava se pristup informaciji po zahtjevu br. 14/70852 od 12.06.2014. godine i obavezuje se Elektroprivreda Crne Gore AD Nikšić, da dostavi informaciju podnosiocu zahtjeva NVO Mans i to kopiju: svih ugovora o savjetodavnim, pravnim i konslutantskim uslugama koje je Elektroprivreda Crne Gore AD Nikšić zaključila u 2009.godini u roku od pet dana od dana kada je podnosilac zahtjeva dostavio dokaz o uplati troškova postupka Elektroprivredi Crne Gore AD Nikšić.

Obavezuje se NVO Mans da na ime troškovi postupka uplati 1,40 EUR u korist Budžeta Crne Gore na žiro račun br.907-0000000083001-19 u roku od pet dana od dana prijema rješenja i dostavi dokaz o izvršenoj uplati Elektroprivredi Crne Gore AD Nikšić.

**O b r a z l o ž e nj e**

Prvostepeni organ je donio rješenje po osnovu podnijetog zahtjeva za slobodan pristup informacijama NVO Mans na način što je odlučeno: „Odbija se zahtjev Mreže za afirmaciju nevladinog sektora – MANS-a br. 14/70852 od 11.06.2014. godine, koji je zaveden kod Elektroprivrede Crne Gore AD Nikšić po brojem 11-00-32070 od 12.06.2014.godine kao neosnovan.“ U obrazloženju rješenja navodi se da je, razmatrajući predmetni zahtjev Elektroprivreda Crne Gore AD Nikšić odbila zahtjev , pozivajući se na član 14 stav 1 tačka 5 Zakona o slobodnom pristupu informacijama kojim je propisano da organ vlasti može ograničiti pristup informaciji, ili dijelu informacije, ako je to u interesu zaštite trgovinskih i drugih ekonomskih interesa od objelodanjivanja podataka koji se odnose na zaštitu konkurencije. Elektroprivreda Crne Gore AD Nikšić je u skladu sa članom 16 stav 1 Zakona o slobodnom pristupu informacijama, sprovela test štetnosti, i utvrdila da dokumentacija tražena predmetnim zahtjevom sadrži komercijalno osjetljive podatke, čijim bi objelodanjivanjem mogla biti dovedena u nepovoljan položaj, što bi dovelo do narušavanja trgovinskih i drugih ekonomskih interesa Elektroprivrede Crne Gore AD Nikšić. U daljem se navodi da ugovori o savjetodavnim, pravnim i konsultantskim uslugama koje je zaključilau 2009.godini i novčane obaveze koje su po istima izmirene Regulatorna agencija za energetiku, u postupku odobravanja regulatornog dozvoljenog prihoda ne prihvata kao opravdane troškove poslovanja. Naime, kako trošak koji je Elektroprivreda Crne Gore AD Nikšić ima po osnovu traženih ugovora ne utiče na tarife – cijene električne energije , to ističu da ne postoji interes javnosti da bude upoznata sa traženim informacijama. Za dostavljanje traženih informacija potrebna je saglanost drugih ugovrnih strana , a čiji saglanost Elektroprivreda Crne Gore AD Nikšić nije dobila , na taj način bi kroz dostvaljanje traženih informacija Elektroprivreda Crne Gore AD Nikšić postupila suprotno odredbama predmetnih ugovora.

Protiv ovog rješenja u zakonskom roku podnosilac zahtjeva je uložio žalbu. U istoj se u bitnom navodi da rješenje pobija zbog pogrešne primjene materijalnog propisa i povrede pravila postupka. Žalilac ističe da je cilj Zakona o slobodnom pristupu informacijama da obezbijedi javnost i otvorenost djelovanja organa kao i pristup informacijama od javnog značaja, čime se obezbjeđuje nadzor javnosti nad organima koji vrše javna ovlašćenja. U daljem se navodi da čak i kada bi se pristup dijelu informacija mogao ograničiti, svi Ugovori koje je EPCG zaključila, ne mogu biti povjerljivi u cjelosti, u suprotnom isti ne bi bili u skladu sa pozitivnim propisima Crne Gore. Da u prilog prethodno navedenom ide i presuda Upravnog suda U.broj 358/10 od dana 14.maja 2010.godine, u kojoj se navodi da se povjerljivost ne može odnositi na čitavu sadržinu Ugovora, u kom slučaju je trebalo dozvoliti pristup nakon brisanja dijela Ugovora kome je pristup ograničen. Prvostepeni organ nije mogao samo paušalnim citiranjem odredbi zakona odbiti zahtjev za slobodan pristup informacijama, a da pri tom nije dao detaljno obrazloženje na njihovo pozivanje, da isti nema pravo da svojevoljno određuje da li postoji interes javnosti za pristup informacijama u njihovom posjedu. Zatim da je javni interes pristupa svim informacijama u posjedu organa vlasti određen Zakonom o slobodnom pristupu informacijama, a istim su kategorisane informacije kojim se pristup samo ograničava, a ne u potpunosti zabranjuje. Predloženo da Agencija za zaštitu ličnih podataka i slobodan pristup informacijama poništi rješenje broj: 10-00-55713 od 23.09.2014. godine i naloži slobodnom pristupu informacijama.

Savjet Agencije se u smislu člana 40 stav 1 tačka 1 Zakona o slobodnom pristup informacijama obratio zahtjevom br.7976/14 od 27.11.2014.godine tražeći informaciju koja je predmet zahtjeva za slobodan pristup informacijama 14/70852 te je uz dopis Elektroprivrede Crne Gore AD Nikšić br. 18/15 od 12.01.2015.godine dostavljena su dva Ugovora i to : Ugovor za pružanje usluga zaključen između Elektroprivrede Crne Gore AD Nikšić i IBE dd svetovanje, projektiranje inženjering br.20-00-5306 od 03.09.2009.godine i Ugovor o nabavci , implemetaciji i pružanju usluga funcionalne i tehničke podrške Oracle eBS-u u EPCG AD Nikšić zaključen između Elektroprivrede Crne Gore AD Nikšić i Infodom doo br. 10-00-15294 od 14.12.2009.godine.

Nakon razmatranja spisa predmeta , žalbenih navoda i neposrednog uvida u dva Ugovora i to : Ugovor za pružanje usluga zaključen između Elektroprivrede Crne Gore AD Nikšić i IBE dd svetovanje, projektiranje inženjering br.20-00-5306 od 03.09.2009.godine i Ugovor o nabavci , implemetaciji i pružanju usluga funcionalne i tehničke podrške Oracle eBS-u u EPCG AD Nikšić zaključen između Elektroprivrede Crne Gore AD Nikšić i Infodom doo br. 10-00-15294 od 14.12.2009.godine Savjet Agencije nalazi da je žalba osnovana.

Članom 1 Zakona o slobodnom pristupu informacija je propisano da pravo na pristup informacijama u posjedu organa vlasti ostvaruje se na način i po postupku propisanim ovim zakonom.

Članom 4 Zakona o slobodnom pristupu informacijama je propisano da se pristupom informacijama obezbjeđuje transparentnost rada, podstiče efikasnost, djelotvornost, odgovornost i afirmiše integritet i legitimnost organa vlasti.

Članom 7 Zakona o slobodnom pristupu informacijama je propisano da pristup informacijama je od javnog interesa. Pristup informacijama može se ograničiti samo radi zaštite interesa propisanih ovim zakonom.

Članom 9 stav 1 tačka 2 Zakona o slobodnom pristupu informacijama propisano je da informacija u posjedu organa vlasti je faktičko posjedovanje tražene informacije od strane organa vlasti (sopstvena informacija, informacija dostavljena od drugog organa vlasti ili od trećeg lica) bez obzira na osnov i način sticanja.

Članom 10 Zakona o slobodnom pristupu informacijama propisano je da je informacija dokument ili dio dokumenta u pisanoj, štampanoj, video, zvučnoj, elektronskoj ili drugoj formi, uključujući i njihove kopije, bez obzira na sadržinu, izvor (autora), vrijeme sačinjavanja ili sistem klasifikacije. Pristup informacijama obuhvata pravo traženja i primanja informacija, bez obzira na svrhu i podatke koji su u njima sadržani.

Članom 13Zakona o slobodnom pristupu informacijama je propisano da je organ vlasti dužan da fizičkom i pravnom licu koje traži pristup informaciji (u daljem tekstu: podnosilac zahtjeva) omogući pristup informaciji ili njenom dijelu koju posjeduje, osim u slučajevima predviđenim ovim zakonom.

Članom 14 Zakona o slobodnom pristupu informacijama je propisano da organ vlasti može ograničiti pristup informaciji ili dijelu informacije, ako je to u interesu:1) zaštite privatnosti od objelodanjivanja podataka predviđenih zakonom kojim se uređuje zaštita podataka o ličnosti, osim podataka koji se odnose na: javne funkcionere u vezi sa vršenjem javne funkcije, kao i prihode, imovinu i sukob interesa tih lica i njihovih srodnika koji su obuhvaćeni zakonom kojim se uređuje sprječavanje sukoba interesa, sredstva dodijeljena iz javnih prihoda, osim za socijalna primanja, zdravstvenu zaštitu i zaštitu od nezaposlenosti; 2) bezbjednosti, odbrane, spoljnje, monetarne i ekonomske politike Crne Gore, u skladu sa propisima kojima se uređuje tajnost podataka, označeni stepenom tajnosti; 3) prevencije istrage i gonjenja izvršilaca krivičnih djela, radi zaštite od objelodanjivanja podataka koji se odnose na: sprječavanje izvršenja krivičnog djela, prijavljivanje krivičnog djela i njegovog izvršioca, sadržinu preduzetih radnji u pretkrivičnom i krivičnom postupku, dokaze prikupljene izviđajem i istragom, mjere tajnog nadzora, zaštićenog svjedoka i svjedoka saradnika, efikasnost vođenja postupka 4) vršenja službene dužnosti, radi zaštite od objelodanjivanja podataka koji se odnose na: planiranja inspekcijske kontrole i nadzora od strane organa vlasti, konsultacije unutar i između organa vlasti u vezi sa utvrđivanjem stavova, radi izrade službenih dokumenata i predlaganja rješenja nekog predmeta, rad i odlučivanje kolegijalnih organa, pokretanje i vođenja disciplinskog postupka; 5) zaštite trgovinskih i drugih ekonomskih interesa od objavljivanja podataka koji se odnose na zaštitu konkurencije i poslovnu tajnu u vezi sa pravom intelektualne svojine.

Članom 17 Zakona o slobodnom pristupu informacijama je propisano da je organ vlasti dužan je da omogući pristup informaciji ili dijelu informacije iz člana 14 ovog zakona kada postoji preovlađujući javni interes za njeno objelodanjivanje.

Članom 32 Zakona o slobodnom pristupu informacijama propisano je da je organ vlasti dužan da izvrši rješenje kojim se dozvoljava pristup informaciji u roku od tri radna dana od dana dostavljanja rješenja podnosiocu zahtjeva, odnosno u roku od pet dana od dana kada je podnosilca zahtjeva dostavio dokaz o uplati troškova postupka, ako su oni rješenjem određeni.

Savjet Agencije je poništio rješenje prvostepenog organa broj: 10-00-55713 od 23.09.2014. godine zbog pogrešne primjene materijalnog propisa.Savjet Agencije je u postupku preispitivanja zakonistosti osporenog rješenja izvršio neposredan uvid u dva Ugovora i to Ugovor za pružanje usluga zaključen između Elektroprivrede Crne Gore AD Nikšić i IBE dd svetovanje, projektiranje inženjering br.20-00-5306 od 03.09.2009.godine i Ugovor o nabavci , implemetaciji i pružanju usluga funcionalne i tehničke podrške Oracle eBS-u u EPCG AD Nikšić zaključen između Elektroprivrede Crne Gore AD Nikšić i Infodom doo br. 10-00-15294 od 14.12.2009.godine, te je nesporno je utvrdio da su ugovori proizveli svoje pravno djestvo u momentu podnošenja zahtjeva za slobodan pristup informacijama a to je 12.06.2014.godine jer su odnose na pružanje usluga i to kako je u Ugovoru za pružanje usluga br.20-00-5306 od 03.09.2009.godine naznačeno u roku od 43 mjeseca od potpisivanja ugovora a u Ugovoru o nabavci , implemetaciji i pružanju usluga funcionalne i tehničke podrške Oracle eBS-u u EPCG AD Nikšić preciziran je rok 180 kalendarskih dana koji počinje da teče od prvog dana zajedničkog sastanka Projektnih timova Naručioca i Izvršioca najkasnije 7 dana od dana potpisvanja ugovora. Savjet Agencije je u konkretnom slučaju utvrdio u smislu člana 4 Zakona o slobodnom pristupu informacijama da postoji potreba činjenja transparetnim rada prvostepenog organa te u cilju javnosti i otvorenosti djelovanja Elektroprivrede Crne Gore AD Nikšić na tržištu Crne Gore utvrdio i da je riječ o informacijama u smislu člana 7 Zakona o slobodnom pristupu informacijama koji su od javnog interesa a kako se odnose na način trošenja ostvarenih prihoda Elektroprivreda Crne Gore AD Nikšić te da i u odnosu na iste postoji interes javnosti da zna o načinu poslovanja obveznika Zakona o slobodnom pristupu informacijama. U konkretnom slučaju kad je riječ o omogućavanju pristupa informacijama a to su dva ugovora i to Ugovoru za pružanje usluga zaključen između Elektroprivrede Crne Gore AD Nikšić i IBE dd svetovanje, projektiranje inženjering br.20-00-5306 od 03.09.2009.godine i Ugovoru o nabavci , implemetaciji i pružanju usluga funcionalne i tehničke podrške Oracle eBS-u u EPCG AD Nikšić zaključen između Elektroprivrede Crne Gore AD Nikšić i Infodom doo br. 10-00-15294 od 14.12.2009.godine , za koje je Savjet Agencije je utvrdio da postoji preovlađujući javni interes propisan članom 17 Zakona o slobodnom pristupu informacijama. Savjeta Agencije nije prihvatio kao pravno osnovno pozivanje prvostepenog organa na ograničenje propisano članom 14 stav 1 tačka 5 Zakona o slobodnom pristupu informacijama te je u žalbenom postupku utvrdio da u konktetnom slučaju neće nastupiti štetene posledice kako se navodi u osporenom rješenju prilikom sprovodjenja testa štetnosti iz člana 16 Zakona o slobodnom pristupu informacijama a koje se tiču narušavanja trgovinskih i ekonomskih interesa Eletroprivrede Crne Gore AD Nikšić jer su dva Ugovora proizvela svoje pravno djestvo i ne mogu imati za posledicu narušavanje trgovinskog i ekonomskog interesa post factum uz neosnovano pozivanje na zaštitu konkurencije imajući u vidu činjenicu ekonomskog položaja Eletroprivrede Crne Gore AD Nikšić na tržištu elektirčne energije Crne Gore . Savjet Agencije je neposrednim uvidom utvrdio da predmetna dva ugovora ne sadrže članove kojima se propisuje poveljivost samih ugovora niti da je za potrebu dostavljanja prethodno potrebna saglasnost druge ugovorne strane na šta se u osporenom rješenju Eletroprivreda Crne Gore AD Nikšić neosnovano poziva.

Savjet Agencije je utvrdio da je, u ovom konkretnom slučaju, traženoj informaciji pristup ne može u potpunosti ograničiti, u skladu sa članom 14 Zakona o slobodnom pristupa informacijama te upućuje i na presudu Upravnog suda U.broj 358/10 od dana 14.maja 2010.godine prema kojoj povjerljivost informacija se ne može odnositi na čitavu sadržinu Ugovora, jer isti ne bi bio u skladu sa pozitivnim propisima Crne Gore stoga Savjet Agencije odobrava pristup traženoj informaciji podnosiocu zahtjeva u cilju da se Ugovori učine javnim i dostupnim zainteresovanoj javnosti Crne Gore. S obzirom na prednje ,Savjet Agencije je odobrio pristup informaciji po zahtjevu NVO Mans br. 14/70852 od 12.06.2014. godine, pa je prvostepeni organ u obavezi da dostavi traženu informaciju podnosiocu zahtjeva i to kopiju: svih ugovora o savjetodavnim, pravnim i konslutantskim uslugama koje je Elektroprivreda Crne Gore AD Nikšić zaključila u 2009.godini u roku od pet dana od dana kada je podnosilac zahtjeva dostavio dokaz o uplati troškova postupka Elektroprivredi Crne Gore AD Nikšić.

Kako tražena informacija kojoj se pristup omogućava ima 14 stranice primjenom člana 33 stav 2 Zakona o slobodnom pristupu informacijama i člana 1 Uredbe o naknadi troškova u postupku za pristup informacijama (Sl.list Crne Gore br.02/07) određuje se naknada troškova postupka u ukupnom iznosu 1,40 EURA i to na ime kopiranja 1 stranice po utvrđenoj cijeni od 0,10 eura po jednoj strani koje je podnosilac zahtjeva dužan uplatiti u korist Budžeta Crne Gore na žiro račun br.907-0000000083001-19 u roku od pet dana od dana prijema rješenja i dostavi dokaz o izvršenoj uplati Elektroprivredi Crne Gore AD Nikšić.

Prvostepeni organ dužan je prema članu 32 Zakona o slobodnom pristupu informacijama da izvrši rješenje kojim se dozvoljava pristup informaciji u roku od pet dana od dana kada je podnosilac zahtjeva dostavio dokaz o uplati troškova postupka.

Članom 33 stav 2,5 i 6 Zakona o slobodnom pristupi informacijama je propisano da podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore. Troškovi postupka plaćaju se prije omogućavanja pristupa informaciji. Ako podnosilac zahtjeva ne dostavi dokaz da je uplatio troškove postupka u utvrđenom iznosu, organ vlasti mu neće omogućiti pristup traženoj informaciji.

Sa iznjetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**